Gandia organitza visites guiades al Centre Històric, el Grau i el Port durant la Setmana Santa
27 març 2024

## Gandia organitza visites guiades al Centre Històric, el Grau i el Port durant la Setmana Santa27 març 2024Última actualització: 27 març 2024

![](../gestion/img/47a50730a70996255cf50fe3f8a98e4833dce6a390c5eceac225218a99e49ded.JPG)  
  

﻿**[](https://form.jotform.com/240814942662358)**

El departament de Turisme de l'Ajuntament de Gandia, ofereix **visites guiades** pel centre històric de la ciutat, així com pel Grau i Port, en el marc de les activitats de dinamització turística programades per a la **Setmana Santa 2024**.

  
En el cas de les visites pel centre històric, aquestes tindran lloc els dies 28 i 30 de març i 6 d'abril a les 18 hores.

  
Durant el recorregut es donarà a conéixer la història de Gandia amb un guia oficial que acompanyarà als visitants pels principals carrers del **centre històric**, edificis com la Col·legiata i altres monuments de la ciutat, escenari d'un passat esplendorós protagonitzat per la família Borja i els escriptors 'Clàssics' del Segle d'Or de les lletres valencianes. El tour finalitzarà davant de la de la façana gòtica del Palau Ducal dels Borja.

El preu de la visita és de **10€ per a adults** i de **4€ per a xiquets de 4 a 12 anys**, que s'abonaran directament al guia en la plaça de l'Escola Pia que serà el punt d partida del recorregut. El preu de la visita no inclou l'entrada al Palau Ducal ni a la Col·legiata.

Totes les persones interessades podran reservar la seua visita en la [**web de Visit Gandia**](https://www.visitgandia.com/gnd/web_php/index.php?lang=1#carousel__slide0) o a través del **telèfon 96 287 77 88**, o en el link **[https://form.jotform.com/240803368141350](https://form.jotform.com/240803368141350)**.

D'altra banda, també s'han organitzat visites pel **Grau i Port de Gandia** que tindran lloc els dies 27 de març i 3 d'abril a les 17.30 hores, amb una duració aproximada de 2 hores.

S'iniciaran en el monòlit a Jaume I, al costat de l'Hotel Mengual amb un passeig pel port de Gandia, i pel patrimoni i la història del Grau. A través d'un xicotet recorregut es donarà a conéixer els orígens i l'evolució del Grau, els seus edificis singulars i les seues activitats comercials i de transport (port, llotja, ferrocarril).

El preu de la visita és de **8 € per a adults** i de **5 € per a xiquets de 6-11 anys**. Informació i reserva prèvia imprescindible: **622 756 864 / info@lailleta.com**, en la [**web de Visit Gandia**](https://www.visitgandia.com/gnd/web_php/index.php?lang=1#carousel__slide0) o en el link **[https://form.jotform.com/240814942662358](https://form.jotform.com/240814942662358)**.